ఇస్లామాబాద్ : విద్యా సంస్థల్లో బాలల సంఖ్య పెరుగుతోందని పాకిస్థాన్ ప్రభుత్వం చెప్తోంది. అయినప్పటికీ వాస్తవాలు మరోలా ఉన్నాయి. 5 నుంచి పదహారేళ్ళ మధ్య వయసు బాలలు 2.26 కోట్ల మందికి పైగా బడి ముఖం చూడటం లేదు. పాకిస్థాన్ విద్యా గణాంకాల నివేదిక 2015-16 ఈ యథార్థాలను వెల్లడించింది. ఫెడరల్ ఎడ్యుకేషన్, ప్రొఫెషనల్ ట్రైనింగ్ మంత్రిత్వ శాఖ ఈ నివేదికను విడుదల చేసింది. దేశంలోని 5-16 సంవత్సరాల వయసు బాలల్లో  44 శాతం మంది బడి బయటే ఉంటున్నారని ఈ నివేదిక తెలిపింది. విద్యకు నోచుకోనివారు గత ఏడాది 2.4 కోట్ల మంది ఉండేవారని, ఈ ఏడాది పరిస్థితి కాస్త మెరుగుపడిందని పేర్కొంది. దేశంలోని 21 శాతం పాఠశాలల్లో కేవలం ఒకే ఉపాధ్యాయుడు ఉన్నారని, 14 శాతం పాఠశాలలకు ఒకే గది ఉందని వివరించింది. ఒకటో తరగతి నుంచి పదో తరగతికి వెళ్ళేవారు 30 శాతమేనని తెలిపింది.
islamabad : vidya samsthallo baalala sankhya perugutondani pakisthan prabhutvam cheptondi. ayinappatiki vaastavaalu marola unnaayi. 5 nunchi padahaarella madhya vayasu baalalu 2.26 kotla mandiki paiga badi mukham chudatam ledu. pakisthan vidya ganankala nivedika 2015-16 ee yathaarthaalanu velladinchindi. federal education, professional trining mantritva saakha ee nivedikanu vidudala chesindi. desamloni 5-16 samvatsaraala vayasu baalallo  44 saatam mandi badi bayate untunnaarani ee nivedika telipindi. vidyaku nochukonivaaru gatha edaadi 2.4 kotla mandi undevaarani, ee edaadi paristhiti kaasta merugupadindani perkondi. desamloni 21 saatam paatasaalallo kevalam oke upaadhyaayudu unnaarani, 14 saatam paatasaalalaku oke gadi undani vivarinchindi. okato taragati nunchi padho taragatiki vellevaaru 30 saatamenani telipindi.